google/wiki40b huggingface dataset:
Vest-Torpa

Vest-Torpa er den delen av Torpa som ligger på vestsiden av elvene Dokka, Synna og Gjerda. Vest-Torpa er én av tre hovedbygder i Torpa, ved siden av Aust-Torpa og Nord-Torpa.
I år 2000 var det 691 innbyggere i Vest-Torpa. Sammenlignet med folketellingen for året 1846, da det på Vest-Torpa var 693 innbyggere som soknet til Lunde kirke, viser at folketallet har holdt seg forbausende likt på rundt 150 år.
Bygda har egen barnehage, tidligere Lundhaug skole. I tillegg har Vest-Torpa en butikk. Lunde kirke fra 1769 ligger på Vest-Torpa.  I Kjøljua ble det i 1990 tatt i bruk et småkraftverk, Kjøljua kraftverk.
Vest Torpa Ungdomslag, etablert i 1930, har aktivitet innen fotball, ski og skyting. De har fotballbanen Lundmoen som ble bygget rundt 1950. Banen ble oppgradert til grasbane i 1973. Ungdomslaget er også arrangør av det årlige Ulsjøløpet.
Ohovde (937 moh.) hevdes å være av Nord-Europas høyeste skogkledde topper. Turrtind (Tørrtind) (941 moh.) er den høyeste toppen på Vest-Torpa.
Før skolesentraliseringen i 1968 hvor Torpa barne- og ungdomsskole på Aust-Torpa ble åpnet, var det tre skolekretser på Vest-Torpa: Solvang, Lundhaug og Lysvold.

Historie

Gravfunn viser at det har vært fast bosetning på Vest-Torpa i alle fall siden slutten av romertiden, det vil si noe før 400-tallet e.Kr. Kvinnegraven som ble funnet på Nordre Lunde var fra romersk jernalder. Graven innehold blant annet perler i rav fra Østersjøen. En mosaikkperle som man tror er fra området ved Svartehavet. I graven var det også to spenner av bronse, samt ei jernøks, en nøkkel og ei vevskje.
På Ommelstad er det fra en gravhaug funnet en skjoldbule fra eldre jernalder (før 550 e.Kr.). Også på Harstad er det funn fra eldre jernalder. Her ble det funnet en pilspiss og en kniv i jern. På Erstad er det funn av et kileformet økseblad av jern samt en pilspiss fra yngre jernalder (550 - 1050 e.Kr.).
Mellom gårdene Ommelstad og Nordre Lunde er, og har det vært, mange gravhauger og to gravfelt. Dette på en strekning på bare ca 2.5 km. På denne strekningen ligger 5 gamle hovedgarder med fast gardsbosetning helt fra de eldste tider. Denne strekningen er da også et godt sørvendt jordbruksområde.
I tillegg er det mange spor av jernutvinning av myrmalm i Lundåsen ved Ullsjøen.
I Skogstadlia ble det funnet 40 jernbarrer under ei steinhelle. Hver av barrene er 28 cm lange og ca 4 cm breie, og har et hull i ene enden. De veier 125 gram hver. Dateringen på dette funnet er vikingtid eller tidlig middelalder. 
Ommelstad og Garder var de eneste bebodde gardene på Vest-Torpa under krisa i senmiddelalderen.
På Vest-Torpa er det to registrerte funn fra steinalderen. I Øverhaugslettet ble det funnet en stor spydspiss av skifer. I Vangen fant man en dolk av lys flint. Begge disse funnene ble gjort under nydyrkingsarbeid før andre verdenskrig. Funnstedene ligger bare ca en kilometer fra hverandre.
Warren Frost

Trivia

Han tjenestegjorde i U.S. Navy under andre verdenskrig.
Ambrogio Traversari

Liv og virke

I en alder av fjorten år trådte han inn i kamaldulenserordenens kloster Santa Maria degli Angeli. Etter få år ble han en av sin tids fremste teologer og greskkyndige. Hans gresklærer var Manuel Chrysoloras. 
I 1431 ble Ambrogio ordensgeneral og ble leder for kongregasjonen for kirkerett ved den romerske kurie. Han deltok på Baselkonsilet som pave Eugenius IVs delegat. Hans hovedanstrengelse der var gjenforeningen mellom Vest- og Østkirken. I 1437 flyttet konsilet møtested til Ferrara. Ambrogio fikk ikke med seg konsilets avslutning, for han døde i oktober 1439. Men sammen med kardinal Johannes Bessarion forfattet han i sitt dødsår unionsdekretet av Ferrara-Firenze, som formelt opphevet det store skisma mellom Øst og Vest som var inntrådt i 1054.  
På grunn av sin klassiske og humanistiske dannelse er Ambrogio en typisk representant for 1400-tallets nye teologi som orienterte seg i vesentlig grad mot videnskapene, litteraturen og kunsten. Han var en nær venn av Cosimo de' Medici, fremmet studiet av antikkens kulturer, beskjeftiget seg inngående med den gammelkirkelige teologi og gjorde sentrale østkirkelige teologers verker kjente for Vesten (Johannes Chrysostomos, Basilius den Store, Efrem syreren. 
Han var en sterk motstander av geistlighetens verdsliggjørelse. Han brennemerket kardinalers frivole livsførsel under Baselkonsilet som et syndebabel.

Verk

Hans hovedverk heter Hodoeporicon, og er et rimdikt om en visitasjonsreise han foretok på pavelig oppdrag blant Italias klostre. Han oversatte til italiensk Palladius levnetsbeskrivelse av Johannes Chrysostomos, Efrem syrerens 19 prekener, og Basilius den Stores traktat «Om jomfrueligheten». Mange av hans manuskripter oppbevares nå i San Marco-katedralens bibliotek i Venezia.
Den syntetiske stemmen Brage

Bakgrunn

Filibuster ble utviklet for å produsere digitale lydbøker med syntetisk tale for studenter med lesevansker i Sverige. NLB har ansvar for studielitteratur til studenter med syns- og lesevansker i Norge, samt allmenn litteratur til alle som har vansker med å lese trykt tekst. Bruk av talesyntese har tidsmessige og økonomiske fordeler. Én time innlest lyd tilsvarer gjennomsnittlig to timer arbeidstid, mens Filibuster kan prosessere mange timer lyd i løpet av én time, avhengig av serverkapasitet. Talesyntese egner seg godt til hasteproduksjoner, og gjør det mulig å utvide produksjonskapasiteten. NLB har tidligere benyttet kommersielt tilgjengelige talesynteser, men ønsket en velutviklet tekstprosessor som biblioteket selv kan modifisere, og et større og utvidbart uttaleleksikon.

Filibustersystemet

Filibuster er en serverbasert datadrevet bølgeformsyntese, utviklet av datalingvist Christina Tånnander og taleteknolog Kåre Sjölander ved TPB . Filibustersystemet er basert på enhetsseleksjon, en av flere konkatenative teknologier. Filibuster genererer automatisk tale gjennom seleksjon og konkatenering av lydsegmenter. Disse lydsegmentene hentes fra en omfattende lyddatabase med innspilte setninger. Filibuster er skrevet i åpen kildekode.

Uttaleleksikon

Uttaleleksikonet til den norske talesyntesen består av ca. 780 000 oppslagsord på bokmål hentet fra den norske Språkbanken, komplettert med 16 000 oppslagsord hentet fra det svenske systemet, samt om lag 50 000 egennavn fra HLT Resource Collection og det svenske systemet (pr 1. januar 2010). Transkribering er tilpasset norsk SAMPA. Det benyttes 15 xenofoner.

Stemmedatabase

Stemmedatabasen består av 15 604 innspilte setninger. Innspillingen er foretatt av en menneskelig innleser i NLBs lydstudioer. Innspillingsmanuskriptet bygger på et tekstkorpus tilsvarende produksjonsområdet til NLB. Ut fra et utvalg tekster ble det ekstrahert statistikk over fonemkombinasjoner for å sikre et minimum av setningskomposisjoner og ord.

Tekstprosessor

Den eksisterende svenske tekstprosessoren ble tilpasset norsk bokmåls uttale. Det er implementert en språkdetektor i filibustersystemet. Denne sondrer mellom hovedspråket og engelsk ved å søke opp mot ordforekomster i alle leksikon, og foreslår språkoppmerking, avhengig av hvilke språkoppmerking ord som står før og etter det aktuelle ordet, har. Utdata fra tekstprosessoren sendes gjennom tekst-til-tale-motoren i SSML-format.

Benyttelse

Talesyntesen Brage blir benyttet til produksjon av digitale lydbøker internt i NLB, men det er også utviklet en nettapplikasjon som tillater læresteder å produsere tekster selv ved hjelp av talesyntese. Nettapplikasjonen kalles PipeOnline, og er et grensesnitt for produksjon av tekster i DAISY-format med talesyntesen Brage. PipeOnline er utviklet av det internasjonale DAISY Consortium (DC) og bygger på kjernefunksjonaliteten i DAISY Pipeline, utviklet av svenske TPB.
Seks moments musicaux (Rakhmaninov)

Seks moments musicaux (fransk for "Seks musikalske øyeblikk"; russisk: Шесть Музыкальных Моментов, Shest’ muzykál’nykh moméntov), op. 16, er en samling stykker for solopiano av Sergej Rakhmaninov. De ble alle komponert mellom oktober og desember i 1896,
Xinqiu

Xinqiu (kinesisk: 新邱区) er et bydistrikt i Folkerepublikken Kina, byprefekturet Fuxin i provinsen Liaoning.
Det har et areal på 128 km² og teller 90 000 innbyggere (2004).
Surnadal Golfklubb

Surnadal Golfklubb ble etablert i 2000. Golfparken på Mo ved Kvanne ble åpnet som 6-hulls bane i 2006, og utvidet til komplett 9-hulls bane sommeren 2008. Lengde er 4094m fra gul tee. Par 66 over 18 hull.

Banen ligger i lett skrånende dyrkamark og omkringliggende skogsterreng, med utsikt mot fjord og fjell. Ble nummer tre i kåring «Norges golfperle» i 2007.
Nidarvoll Ungdomskorps

Nidarvoll Ungdomskorps er et amatørkorps med janitsjarbesetning fra Trondheim. Korpset ble stiftet 30. august 1968 av musikanter fra Nidarvoll skolemusikkorps som var for gamle til å fortsette i skolekorpset. Korpset har ca. 30 medlemmer og dirigeres av Tomas Carstensen. Korpset har de siste årene lagt vekt på å spille nyere, norsk korpsmusikk.
Til 40 års-jubiléet i 2008 fikk korpset Idar Torskangerpoll til å skrive et bestillingsverk, «Tingly Dents», en suite med tre kontrasterende satser.
Korpset deltar hvert år i NM for janitsjarkorps helgen før påske.
Pilum

En pilum (latin, flertal pila) er en type kastespyd som ble utviklet og brukt i Romerriket. I motsetning til andre kastespyd hadde pilum en pyramideformet odd med en lang hals av jern som utgjorde opp mot en tredel av våpenets lengde. Våpenet ble brukt som lanse i nærstrid, men hovedfunksjonen var som kastespyd. Romerske legionærer kastet en skur av pila i samlet ildgiving mot fienden før de angrep med trukne sverd. I senromerriket ble det også brukt en kortere kastepil, kalt plumbata.

Historie

Tidlig i den romerske republikken brukte soldatene vanlige spyd etter gresk modell, kalt hasta. Ved utviklingen av de mer fleksible manipel-formasjonene dukket det spesialiserte kastespydet opp. Bakgrunnen var trolig en serie ydmykende nederlag under Samnitterkrigene, der lette samnitter med kastespyd slo de tunge romerske falanksene i gresk stil. Pila ble brukt spesielt effektivt av romerne mot greske falanksformasjoner under slaget ved Pydna i 148 f.Kr.
Under den sene republikken ble de romerske legionene mer standardisert, og under Gaius Marius ble hæren omstrukturert til kohortsystemet og alle legionærer utstyrt med to pila, en lett og en tung. Den tyngre pilumen hadde gjerne et blylodd bak spissen for å gi ekstra vekt. Cæsar bemerket at en skur av pila var effektiv for å bryte opp selv fiendtlige kavaleriangrep under borgerkrigen i 49 f.Kr. Pilum fortsatte å være det standariserte våpenet gjennom resten av republikken og inn i Imperiet, og viser for eksempel på Trajansøylen fra år 113.
Pila ble brukt gjennom hele 200-tallet og inn på 300-tallet, og står nevnt i Vegitius' De Re Militari fra slutten av 300-tallet. Vegitius' beskrivelse skiller seg også noe fra de tidligere pila med lang jernhals. På hans tid bar legionærene et enkelt kombinert kaste- og stikkspyd med mothaker og kort shank, kalt et spikulum, eller flere tunge kastepiler kalt plumbatae.

Konstruksjon og bruk

Pilumens fremste kjennetegn var den lange odden av jern, men en lite, pyramideformet spiss og en lang shank. Shanken var ikke herdet, slik at den vilel bøye seg når spydet traff fienden eller bakken. Dette gjorde det vanskelig å trekke spydet ut av skjold, og hindret fienden i å kunne plukke dem opp og kaste dem tilbake. Den lille, tynne spissen gav spydene god gjennomslagskraft, og ifølge Vegitius kunne de trenge gjennom rustninger. Selve odden var omkring 60 cm lang, og endte bakerst i en tange som var festet til skaftet.
Odden var festet til et treskaft av litt over halvannen meters lengde med to nagler som gikk gjennom tangen. Treskaftet hadde en fortykning øverst som odden var festet i. Noen pila hadde en av naglene erstatte av et trenagle som skulle brekke ved anslag, som en ekstra forsikring om at spydet ikke skulle kunne brukes av motstanderen. Hele spydet var omtrent 2 meter langt. Det fantes både lette pila uten fortykning og med dølle i stedet for tange, samt ekstra tunge pila med et rundt blylodd bakert på odden eller bak fortykkelsen på skaftet.
Hansel and Gretel: Witch Hunters

Handling

Søsknene Hansel (Jeremy Renner) og Gretel (Gemma Arterton) fra eventyret om Hans og Grete har blitt voksne. Etter å ha vært gjennom en traumatisk opplevelse som barn, bestemte de seg for å bli dusørjegere. Nå utgjør de en drømmeduo av hevngjerrige fredløse som finner og tar livet av hekser verden over. Når blodmånenatten nærmer seg, rekrutteres de av borgermesteren av Augsburg, Tyskland, for å stoppe den onde heksa Muriel (Famke Janssen) fra å ofre barn under blodmånen.
Glasgow Prestwick lufthavn

Tilbringertjeneste

Flyplassen er den eneste i Skottland med egen jernbanestasjon. Det er togforbindelse med Glasgow hver halvtime på hverdager og hver time søndager, og reisen tar 40 minutter.
Centruroides

Utseende

En middelsstor, mørkt gråbrun trebukk. Oversiden, særlig dekkvingene, er ru og knudrete. Antennene er omtrent så lange som kroppen. Pronotum er omtrent så langt som bredt, med en spiss tann midt på hver sidekant og femkantet grop i midten. Dekkvingene er parallellsidige, med små, opphøyde knøler.

Utbredelse

Arten lever i Myanmar.
Wehrkreis

Wehrkreis var betegnelsen på et militært distrikt innenfor Weimarrepublikken og deretter i det tredje rike. Distriktene var ansvarlige for rekruttering og utdanning av deler av hæren innenfor henholdsvis Reichswehr og Wehrmacht.
Holtekilen

Holtekilen er en fjordarm i Bærum, 9 kilometer fra Oslo sentrum. Den ligger mellom Oksenøya/Fornebu og Strand, og hører til Oslofjorden.
Holtekilen har navn etter gården Holtet. Den ble tidligere kalt Stabekkilen.
Dilawar

Etymologi

Dilawar er dannet av dil, «hjerte», og -awar, «å ha», og tolkes tilsammen som «modig».

Kjente personer med navnet

Personene i listen er ordnet kronologisk etter fødselsår.
Sivilforsvarsmedaljen med laurbærgren

Utførelse

Medaljen er rund, i sølv, og har Sivilforsvarets våpenmerke på advers. Sivilforsvarets emblem viser en løve som holder et skjold foran seg, det hele med en kongekrone over. Båndet er grått og med en tynn blå, vertikal stripe på midten. Båndet er forsynt med en laurbærgren i sølvmetall.
Ringnebbmåke

Ringnebbmåke (vitenskapelig navn Larus delawarensis) er en måkefugl.
Porsangerfjorden

Porsangerfjorden (nordsamisk: Porsáŋgguvuotna, finsk: Porsanginvuono) er en fjord i Nordkapp og Porsanger kommune i Finnmark. Den er 123 kilometer lang og er Norges fjerde lengste fjord. Fjorden går fra Sværholtklubben i nord til Brennelv (Lohtiniemi) lengst inn i landet.
Innerst i fjorden er den delt av en halvøy i fjordene Vesterbotn (Leavdnjavuotna) med sidefjorden Brennelvfjorden (Lavttevuotna) med fjordens innerste punkt, og Østerbotn (Soggovuotna).
Omkring indre Porsangerfjorden består berggrunnen av Porsangerdolomitten som er en over 200 meter tykk lagpakke av dolomitt med stromatolitter. En severdighet i denne forbindelse er Trollholmsund ved Kolvik, Indre Billefjord.
«Capella»

Historie

«Capella» ble brukt til langfart på Atlanterhavet og gjennomføre en rekke turer mellom Weser og Trinidad med asfalt. Fartøyet fungerte også som skoleskip før det i november 1902 ble kjøpt av skipsreder Hans H. Pettersen fra Arendal.

Forlis

Fartøyet reiste fra Arendal 22. november 1903. Destinasjonen var Sør-Afrika og lasten var trelast. På overfarten kom fartøyet ut for uvær og «Capella» drev i land på Jyllands vestkyst litt nord for Bovbjerg kvelden 23. november. Skipet ble delt i to og ble liggende på en sandbank. Alle ombord omkom ved forliset. Besetningen besto av 15 mann. De fleste var hjemmehørende i Arendal og omegn.
Morten Messerschmidt

Liv og virke

Han meldte seg inn i Dansk Folkeparti i 1997, og bidro til å stifte en lokalforening. Han var politisk nestformann i Dansk Folkepartis Ungdom 2001–2005. Han ble første gang nominert til Folketinget fra Silkeborg krets i Århus amtskrets i 2004, og ble innvalgt året etter med 3 812 personlige stemmer. Fra 2007 var han nominert i Djursland krets i den nye Østjyllands storkrets. I Folketinget fungerte han som Dansk Folkepartis EU-politiske talsmann fra 2005 og klima- og energipolitiske talsmann fra 2007. Han var medlem av Folketingets delegasjon til Europarådets parlamentarikerforsamling 2005–2009.
I 2009 ble han valgt til Europaparlamentet med 284 500 personlige stemmer, det nest høyeste stemmetallet noensinne for en dansk kandidat. I 2014 ble han gjenvalgt med 465 758 personlige stemmer, som var ny rekord. Dansk Folkeparti ble for første gang størst i et landsdekkende valg. Messerschmidt ønsker å tilbakeføre myndighet til nasjonalstatene, men ikke melde Danmark ut av EU eller EUs indre marked. Han har tatt til orde for å legge ned Europaparlamentet. Han var tilsluttet Europa for frihet og demokrati 2009–2014, men gikk til Alliansen av europeiske konservative og reformister etter valget i 2014. Han har hele tiden sittet i Europaparlamentets konstitusjonskomité.
Han er sønn av arbeidsmann Carsten Christoffersen og kommunesekretær Inge Messerschmidt. Foreldrene skilte lag da gutten var halvannet år gammel, og han vokste opp i en arbeiderklassefamilie med moren som eneforsørger for seg og halvsøsken. Moren er lokalpolitiker for Dansk Folkeparti i Frederikssund. Morten Messerschmidt har studentereksamen fra musikkskolen Sankt Annæ Gymnasium i Valby fra 1999 og juridisk embedseksamen fra Københavns Universitet fra 2009. Før han ble folkevalgt, arbeidet han som klokker i Islebjerg kirke i Frederikssund 1999–2005 og som assistent for europaparlamentsmedlem Mogens Camre, med arbeidssted på Christiansborg, 2003–2005.
Han er samboer med sangerinnen Dot Wessmann.
Eden (operativsystem)

Eden er et distribuert, objektorientert operativstem som ble utviklet i 1981 ved University of Washington av Edward D. Lazowska og hans medhjelpere.
The Aftermath

Bakgrunn

«The Aftermath» er en sang som stiller spørsmål om hvorfor vi trenger krig. Den har og noen elementer fra «Fortunes of War», hvor sangen forteller om de psykologiske skadene etter en krig.
Fair Play

Fair Play er et musikkalbum med Elin Rosseland & Fairplay, utgitt i 1989. Dette er hennes debutalbum som soloartist.
O Little Town of Bethlehem

«O Little Town of Betlehem» er en populær amerikansk julesang. Den finnes i Norsk Salmebok under tittelen «Å Betlehem, du vesle by».

Historie

Phillips Brooks (1835–1893), en episkopalisk sogneprest ved Church of the Holy Trinity, Philadelphia, ble inspirert da han besøkte den lille byen Betlehem i 1865. Tre år senere skrev han diktet til sin  kirke og hans organist Lewis Redner la til melodien. Redners melodi, enkelt betitlet «St. Louis», er den melodien som oftest blir anvendt til denne julesangen i USA.
Den engelske melodien, «Forest Tune», tilpasset av Ralph Vaughn Williams, er den melodien som oftest blir anvendt til denne julesangen i Storbritannia og noen ganger også i USA, særlig i Den episkopaliske kirke.
En versjon av H. Walford Davies, kalt «Wengen», blir vanligvis fremført av kor istedenfor som menighetshymne. Dette er ettersom de to første versene er for diskantstemmer med orgelakkompagnement, men kun det siste verset er kor/refrengharmoni. Settingen innbefatter et resitativ fra Lukasevangeliet i begynnelsen og kutter ut vers to og fire i den opprinnelige julesangen med fem vers. Denne versjonen blir tradisjonelt anvendt i gudstjensten til Nine Lessons and Carols ved King's College, University of Cambridge.
Bembidion fellmanni

Utbredelse

Bembidion fellmanni finnes i nesten hele Europa, østover til Kirgisistan. Den er også registrert fra Norge.

Utseende

Bembidion fellmanni er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion fellmanni tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Melina Mercouri

Bakgrunn

Maria Amalia Mercouri stammet fra en storborgerlig familie. Bestefaren Spyros Merkouris var i 30 byen Athens valgte overhode. Faren Stamatis Merkouris var representant i det greske parlament og i en kortere periode landens innenriksminister. 
Etter foreldrenes skilsmisse bodde Melina hos bestefaren. Han nektet henne å bli skuespillerinne. Det skulle hun ikke få virkeliggjort etter at hun i 1939 (sventuelt 1941) hadde giftet seg med den rike forretningsmannen Pan Charakopos, og gikk på skuespillerskope og fikk mindre opptredender ved det greske nasjonalteater.

Filmskuespillerinne

Mercouri debuterte som filmskuespiller i filmen Stella, som kom ut i 1955 og fikk stor internasjonal suksess med sine forestillinger i filmer som Phaedra, Topkapi og Promise at Dawn. Men virkekig kjent i Norge ble hun i 1960 etter filmen Aldri på en søndag som fikk flere Oscar.
Ved Cannes filmfestival i 1960 vant hun prisen for beste kvinnelige hovedrolle. Ved siden av nominasjon til Academy Awards, ble hun også nominert til tre Golden Globe-priser og to BAFTA Awards.

Politisk engasjement

Under styret til den greske militærjuntaen mellom 1967 og 1974 var hun politisk aktiv i opposisjon til juntaen. Da gruppen av oberster utførte statskupp i Hellas den 21. april 1967 var Mercouri i USA og spilte inn filmen Illya Darling. Hun reiste til Hellas umiddelbart og tok opp kampen mot den greske militærjuntaen. Hun startet en internasjonal kampanje og reiste over hele verden for å spre informasjon og oppfordre til total isolasjon av militærjuntaen. Som et resultat av denne kampanjen ble det greske statsborgerskapet hennes tatt fra henne av det diktatoriske regimet, samtidig som det konfiskerte alle hennes eiendommer i Hellas. Da statsborgerskapet ble tatt fra henne, uttalte hun: «Jeg ble født som greker og jeg vil dø som en greker. Militærjuntaen ble født som fascister, og de vil dø som fascister". 
Det ble utført et attentatforsøk på henne mens hun var i Genova i Italia,men dette stanset ikke hennes kamp mot diktaturet i Hellas. Hun fortsatte med å holde taler, gi intervjuer og konserter og delta i protestmarsjer for å vise sin avsky mot militærjuntaen. 
Mercouri ble medlem av det greske parlamentet i 1977 og i 1981 ble hun den første kvinnelige kulturministeren i Hellas.
MF «Fjordbas»

Gammel info

Hun gikk midlertidig på sambandet Klokkarvik-Lerøy-Bjelkarøy-Hjellestad.
Rederi: BNR
Kunsthistorisches Museum

Kunsthistorisches Museum er et kunsthistorisk museum i Wien, og et av verdens ledende kunstmuseer.
Det ble åpnet av i 1891 samtidig med Naturhistorisches Museum av keiser-konge Frans Josef I av Østerrike-Ungarn. Museene ligner hverandre i arkitektur og står overfor hverandre ved Maria-Theresien-Platz. De ble tegnet av Gottfried Semper og Karl Freiherr von Hasenauer.
Det muslimske kvarter

Det muslimske kvarter (arabisk: حارة المسلمين‎, Hebraisk: הרובע המוסלמי, HaRova HaMuslemi) er ett av fire kvarterer i Gamlebyen i Jerusalem. Det er det største av kvarterene i både areal og folketall, og ligger i den nordøstlige delen av Gamlebyen. Kvarteret strekker seg fra Løveporten i øst, langs Tempelbergets nordlige mur i sør, til Damaskusporten — Vestmuren i vest. Veien Via Dolorosa begynner i dette kvarteret.
US Open 1981 (tennis)

US Open 1981. US Open er en Grand Slam-turnering i tennis. US Open i 1981 ble arrangert i perioden 1. til 13. september i Flushing Meadows i bydelen Queens i New York. John McEnroe beseiret Björn Borg i herrefinalen og tok sin tredje strake singletittel i US Open. Tracy Austin vant damefinalen over Martina Navrátilová.